Diari Oficial de la Generalitat Valenciana


Sumari del DOGV 9687, del 20-09-2023 (2023/9541)

RESOLUCIÓ de 7 de setembre de 2023, del Servei Territorial d'Indústria, Energia i Mines d'Alacant, per la qual s'atorga a Sunpower Invest, SL, autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el pla de desmantellament i de restauració del terreny i l'entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Benilloba (Alacant), de potència instal·lada DE 1.260 kWn i potència dels mòduls fotovoltaics de 1.540 kWp, denominada FV Benilloba. Expedient ATALFE/2020/195.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9687

Data del DOGV
:   20-09-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/9541


Data del document
:   07-09-2023

Organisme emissor


Tipus de document
:   Resolució

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * empresa privada

RESOLUCIÓ de 7 de setembre de 2023, del Servei Territorial d'Indústria, Energia i Mines d'Alacant, per la qual s'atorga a Sunpower Invest, SL, autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el pla de desmantellament i de restauració del terreny i l'entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Benilloba (Alacant), de potència instal·lada DE 1.260 kWn i potència dels mòduls fotovoltaics de 1.540 kWp, denominada FV Benilloba. Expedient ATALFE/2020/195. [2023/9541]  
  
  
  
Antecedents  
Sol·licitud  
Sunpower Invest, SL, va presentar una instància davant el Registre Telemàtic de la Generalitat Valenciana amb data 24 de desembre de 2020, amb núm. de registre GVRTE/2020/1994868, en la qual sol·licita autorització d'implantació en sòl no urbanitzable, autorització administrativa prèvia, autorització administrativa de construcció, així com l'aprovació del pla de desmantellament de la instal·lació i restauració del terreny i l'entorn afectat, relatius a una central de producció d'energia elèctrica de tecnologia fotovoltaica, denominada FV Benilloba, de potència nominal 1,26 MWn i potència dels mòduls fotovoltaics de 1,4742 MWp, a situar al terme municipal de Benilloba (Alacant), incloent-hi la seua infraestructura d'evacuació, composta per:  
- Línia d'evacuació subterrània de 20 kV, de titularitat exclusiva de Sunpower Invest, SL, entre el centre de transformació de la central fotovoltaica fins al nou centre de seccionament que serà propietat del gestor de la xarxa de distribució en la mateixa parcel·la on està situada la planta generadora.  
- Nou centre de seccionament per a cessió al gestor de la xarxa i-DE Redes Eléctricas Inteligentes, SAU, en configuració de simple barra amb dues posicions de línia i una altra per a la connexió de la IFV.  
- Línia aerosubterrània d'evacuació per a cessió al gestor de la xarxa i-DE Redes Eléctricas Inteligentes, SAU, de doble circuit 20 kV utilitzant cable HEPRZ1 AL 240 mm², per a realitzar la connexió en entrada/eixida en el centre de seccionament, utilitzant les dues posicions de línia esmentades, entre el nou centre de seccionament i el punt de connexió, realitzada mitjançant connexió entre dos suports de la línia 20 kV Tollos de l'ST Alcoi.  
D'acord amb les característiques i la ubicació de la instal·lació sol·licitada, aquesta està sotmesa al procediment integrat d'autorització de centrals fotovoltaiques que s'emplacen sobre sòl no urbanitzable establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant, Decret llei 14/2020). Per a la tramitació d'aquesta sol·licitud el Servei Territorial d'Indústria, Energia i Mines d'Alacant incoa l'expedient ATALFE/2020/195.  
  
Hi consta el pagament de la taxa per import de 223,90 € corresponent al pressupost inicial de 416.963,75 € indicat en la sol·licitud, i que cobreix el pressupost del projecte de la instal·lació que finalment s'ha sotmés a autorització.  
Amb data 7 de maig de 2021, en vista de la documentació presentada, el Servei Territorial d'Indústria, Energia i Mines d'Alacant acorda l'admissió a tràmit de la sol·licitud d'autorització per a la instal·lació de producció d'energia elèctrica de 1.295 kW de potència instal·lada, segons la definició vigent en aqueix moment, promoguda per Sunpower Invest, SL, a situar al municipi de Benilloba, província d'Alacant, únicament als efectes del que s'estipula en l'article 1.1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
Informació pública  
La sol·licitud d'autorització administrativa de la instal·lació, juntament amb la documentació presentada, han sigut objecte d'informació pública durant el termini de trenta (30) dies, als efectes previstos en l'article 23 del Decret llei 14/2020, en els següents mitjans:  
- el Diari Oficial de la Generalitat Valenciana de data 28.01.2022 (DOGV 9266),  
- el Butlletí Oficial de la Província d'Alacant de data 19.01.2022 (BOP núm. 12).  
El Servei Territorial d'Indústria, Energia i Mines d'Alacant, en virtut de l'article 23 del Decret llei 14/2020, va remetre a l'Ajuntament de Benilloba, per a la seua exposició en el tauler d'anuncis, pel mateix període de temps, la sol·licitud d'autorització, i va demanar que li remetera diligència acreditativa de l'exposició una vegada finalitzat el termini corresponent, la qual consta en l'expedient. L'anunci ha sigut publicat en el tauló de la seu electrònica de l'Ajuntament de Benilloba des de l'1 d'agost de 2022 fins al 31 d'agost de 2022.  
Així mateix, es posa la documentació a la disposició del públic en general en la seu electrònica de la Generalitat, en el lloc web https://cindi.gva.es/es/web/energia/informacion-publica (en castellà) i https://cindi.gva.es/va/web/energia/informacion-publica (en valencià). La documentació aportada, i que va ser sotmesa a informació pública, és la següent:  
- Projecte. Denominació: Projecte d'instal·lació solar fotovoltaica de connexió a xarxa d'1,26 MWp de potència, polígon 2, parcel·la 223, Benilloba (Alacant).  
- Separates dirigides a l'Ajuntament de Benilloba i a i-DE Redes Eléctricas Inteligentes, SAU.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i l'entorn afectat.  
  
- Estudi d'impacte ambiental.  
- Plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
- Estudi d'integració paisatgística.  
Al·legacions  
No s'han presentat al·legacions durant el període d'informació pública ni s'ha personat acreditant la condició de persona interessada cap persona física ni jurídica.  
Condicionats  
De conformitat amb el procediment reglamentàriament establit, a fi que en el termini de trenta (30) dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es van remetre les separates corresponents del projecte a les administracions, organismes i empreses de servei públic o d'interés general, els béns o els drets al seu càrrec dels quals pogueren estar afectats per aquesta, i s'han rebut els següents informes, amb el resultat que, en síntesi, es detalla:  
1. Informe de la Direcció General de Medi Natural i Avaluació Ambiental de data 30 de maig de 2022, on s'enumeren una sèrie de millores i de mesures correctores que caldria tindre en compte i que completarien deficiències de la proposta.  
El promotor mostra la seua conformitat amb l'informe amb data 9 de juny de 2022 (registre d'entrada núm. GVRTE/2022/1862153).  
2. Informe del Servei d'Infraestructura Verda i Paisatge, de data 1 d'abril de 2022, en el qual s'indica que per a l'emissió d'informe favorable requerirà l'esmena d'una sèrie de requeriments exposats en l'informe.  
El promotor respon amb data 23 de maig de 2022 (registre d'entrada núm. GVRTE/2022/1633429).  
El Servei d'Infraestructura Verda i Paisatge emet, amb data 24 de gener de 2023, informe favorable en matèria d'infraestructura verda i paisatge condicionat al compliment dels requeriments exposats en l'informe en relació amb les justificacions i mesures proposades pel promotor.  
El promotor respon amb dates 1 i 20 de març de 2023, després de requeriment d'aquest servei territorial (registres d'entrada núm. GVRTE/2023/969495 i GVRTE/2023/1236787).  
El Servei d'Infraestructura Verda i Paisatge emet, amb data 3 de maig de 2023, informe favorable en matèria d'infraestructura verda i paisatge amb l'ordenació tal com està definida en l'última documentació aportada.  
El promotor mostra la seua conformitat amb l'informe amb data 25 de maig de 2023 (registre d'entrada núm. GVRTE/2023/2258879).  
3. Informe del Servei de Gestió Territorial de data 13 de gener de 2023 en el qual s'indica que la instal·lació de la planta solar es considera viable, en no estar afectada per risc d'inundació ni per altres afeccions territorials analitzades en el present informe, segons la normativa del PATRICOVA així com la resta de les consideracions exposades, atenent les determinacions normatives d'aplicació i les cartografies oficials d'ordenació del territori.  
El promotor mostra la seua conformitat amb l'informe amb data 25 de maig de 2023 (registre d'entrada núm. GVRTE/2023/2258879).  
No s'ha rebut contestació dels següents organismes: Ajuntament de Benilloba, i-DE Redes Eléctricas Inteligentes, SAU. Transcorregut el termini sense que conste resposta, s'entén que no hi ha cap objecció a les autoritzacions.  
Avaluació ambiental  
De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment no constitueix un projecte sotmés a avaluació d'impacte ambiental.  
  
Implantació en sòl no urbanitzable  
Hi consta l'informe de compatibilitat urbanística municipal favorable, emés el 27 de novembre de 2020, per l'Ajuntament de Benilloba, en virtut de l'article 22 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, respecte a la parcel·la 223, del polígon 2, on se situaran els grups generadors.  
Consten en l'expedient els informes favorables del Servei de Gestió Territorial i del Servei d'Infraestructura Verda i Paisatge, de dates 18 i 24 de juliol de 2023, respectivament, els dos serveis dependents de la Direcció General de Política Territorial i Paisatge. Els condicionats recollits en aquests, s'indiquen en el punt primer de la part dispositiva d'aquesta resolució.  
Adaptació a condicionats  
A causa dels condicionants indicats pels diferents organismes i a la modificació de la distribució interior per canvi en el model dels mòduls utilitzats, Sunpower Invest, SL, presenta el Projecte refós d'instal·lació solar fotovoltaica de connexió a xarxa d'1,26 MWn de potència, polígon 2, parcel·la 223, Benilloba (Alacant), de data 30 de juny de 2023, amb declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric), signada pel tècnic projectista del 30 de juny de 2023.  
  
Amb data 6 de juny de 2023, el promotor de la instal·lació presenta el projecte refós amb la modificació de la instal·lació, en haver de canviar de model de mòduls en no existir disponibilitat en el mercat respecte als que en el projecte d'execució s'utilitzaven. Aquest canvi genera una nova distribució de la instal·lació, que es consideren no substancials.  
No obstant això, és necessari nou pronunciament per part de la Direcció General de Medi Natural i Avaluació Ambiental, del Servei de Gestió Territorial i del Servei d'Infraestructura Verda i Paisatge, que són sol·licitats al juny de 2023.  
Amb data 21 de juny de 2023, la Direcció General de Medi Natural i Avaluació Ambiental emet informe de conformitat a la instal·lació sempre que es duguen a terme les mesures proposades en l'informe inicial de data 30 de maig de 2022.  
Amb data 18 de juliol de 2023, el Servei de Gestió Territorial, en veure que la nova distribució de les instal·lacions no produeix cap modificació a les consideracions i conclusions realitzades en l'informe emés amb data 13 de gener de 2023, aquest servei es ratifica en aquest informe, i considera la planta i la seua línia d'evacuació viables.  
Amb data 24 de juliol de 2023, el Servei d'Infraestructura Verda i Paisatge emet informe favorable en matèria d'infraestructura verda i paisatge de la planta solar fotovoltaica FV Benilloba, amb l'ordenació tal com està definida en l'última documentació aportada (Projecte refós.06.2023) i les mesures d'integració paisatgístiques a les quals fa referència l'informe.  
Les modificacions introduïdes pel projecte consisteixen bàsicament en:  
- Panells fotovoltaics: augment de la potència unitària de 450 a 550 Wp, reduint el nombre de panells de 3.276 a 2.800, per la qual cosa la potència pic de mòduls passa de 1.474,2 kWp a 1.540 kWp.  
- Inversors: passa de set inversors de 185 kW, limitats a 180 kW de fàbrica, a quatre inversors de 330 kW, limitats de fàbrica a 315 kW, per la qual cosa la potència total de 1.260 kWn no es modifica.  
- En el projecte inicial cada inversor estava connectat a 18 strings de 28 mòduls, i en el nou projecte es connecten a 20 strings de 35 mòduls.  
- Centre de transformació: la seua potència passa de 1.600 kVA a 1.500 kVA.  
- Es modifica la ubicació del centre de transformació i del centre de seccionament i, per tant, la longitud de la línia d'evacuació passa de 27 a 15 metres. La nova ubicació es troba dins de la tanca de la planta que no ha sigut modificada.  
- No s'executa la caseta del guarda tal com estava previst en el projecte inicial.  
Revisat el projecte refós presentat s'observa que les modificacions descrites, d'acord amb l'article 115 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, s'han de considerar com a no substancials. Per tant, de conformitat amb l'article 23.5 del Decret llei 14/2020, no serà necessari sotmetre de nou al tràmit d'informació pública aquests canvis.  
Evacuació i connexió a la xarxa  
La central fotovoltaica evacuarà l'energia generada mitjançant una línia subterrània de 20 kV entre el centre de transformació de la central fotovoltaica fins al nou centre de seccionament que quedarà en propietat d'i-DE Redes Eléctricas Inteligentes, SAU. Des d'aquestes partirà una línia aerosubterrània de titularitat del gestor de la xarxa i-DE Redes Eléctricas Inteligentes, SAU, de doble circuit i tensió 20 kV utilitzant cable HEPRZ1 AL 240 mm², per a realitzar la connexió en entrada/eixida en el centre de seccionament i fins al punt de connexió, realitzada mitjançant entroncament amb un nou suport a instal·lar entre dos suports de la línia 20 kV Tollos de l'ST Alcoi.  
En establir connexió la infraestructura d'evacuació de la planta solar fotovoltaica en un nou suport a instal·lar en una línia d'alta tensió en servei propietat d'i-DE Redes Eléctricas Inteligentes, SA, aquesta connexió requereix la tramitació d'una modificació de les instal·lacions de la xarxa de distribució, que ha de ser instruïda davant aquest servei territorial, objecte d'un altre expedient administratiu i que ha de sol·licitar l'empresa distribuïdora titular de la instal·lació.  
Consta en l'expedient el document d'acceptació per part del gestor de la xarxa de distribució, i-DE Redes Eléctricas Inteligentes, SAU, dels projectes de les instal·lacions que seran cedides després de l'execució d'aquestes (centre de seccionament i línia d'alta tensió indicades anteriorment).  
Hi consta la garantia econòmica per a la tramitació de la sol·licitud d'accés a la xarxa de distribució, depositada amb data 5 de febrer de 2020 davant l'Agència Tributària Valenciana amb número de garantia 032020V42, per a una instal·lació de producció denominada FV Benilloba, de tecnologia fotovoltaica a situar al terme municipal de Benilloba i de 4,9 MW instal·lats, per import de cent noranta-sis mil euros (196.000 €) corresponents a una quantia equivalent a 40 €/kW instal·lats, en virtut de l'article 59 bis del Reial decret 1955/2000, d'1 de desembre (segons normativa vigent en el moment de constitució de la garantia, tant per la quantia com per la definició de potència instal·lada).  
  
El promotor disposa dels permisos d'accés i connexió atorgats per l'empresa distribuïdora, de data 3 de febrer de 2021, relatius a la sol·licitud de la instal·lació FV Benilloba, amb una potència d'accés concedida d'1,26 MWn en 20 kV de l'ST Alcoi, amb afecció sobre el nus de transport Xixona 220 kV. A la vista del contingut i els pronunciaments d'aquests permisos, ha de considerar-se que les instal·lacions no generaran incidències negatives en el sistema.  
En ser superior la potència nominal dels inversors a la capacitat d'accés atorgada, aquests inversors es limitaran de fàbrica perquè la potència instal·lada coincidisca amb la capacitat d'accés atorgada (1,26 MWn), i així impedir que la potència activa que es puga injectar a la xarxa supere aquesta capacitat d'accés.  
Acreditacions prèvies a la resolució  
Consta en l'expedient justificació dels criteris energètics específics per a la implantació i disseny de centrals fotovoltaiques, recollits en l'article 11 del Decret llei 14/2020.  
L'agent promotor acredita els següents aspectes, tal com estableix l'article 30.1 del Decret llei 14/2020, de manera prèvia a la resolució del procediment:  
- Capacitat legal, tècnica i econòmica per a dur a terme el projecte, així com la disponibilitat efectiva de recursos econòmics i financers necessaris per a materialitzar el projecte d'execució sol·licitat. El projecte es finançarà amb recursos propis de l'empresa sol·licitant. En el cas de canvis en la participació dels socis accionistes de l'empresa promotora, haurà de ser comunicada aquesta circumstància, els quals s'hauran de subrogar en els compromisos adquirits per a justificar aquesta capacitat, i serà causa de revocació de l'autorització administrativa en cas contrari per no compliment del condicionat.  
- Disposar dels terrenys on s'implantarà la instal·lació, en constar escriptura de compravenda a nom del promotor de la instal·lació.  
  
- Disposar dels permisos d'accés i connexió per a la instal·lació, indicats anteriorment.  
Amb data 20 de maig de 2022 es va sol·licitar a l'Ajuntament de Benilloba l'informe preceptiu i no vinculant establit en l'article 30.2 del Decret llei 14/2020; consta la petició d'informe amb data 20 de maig de 2022, i no consta en l'expedient resposta a aquesta petició. Transcorregut el termini per a l'emissió d'aquest informe, es continua la tramitació d'acord amb l'article 80 de la Llei 39/2015, d'1 d'octubre, del procediment administratiu comú de les administracions públiques en relació amb l'article 22 d'aquesta norma legal.  
  
Consta en l'expedient proposta de resolució de la Secció d'Inspecció i Control Energètic i Miner pertanyent al Servei Territorial d'Indústria, Energia i Mines d'Alacant.  
  
Fonaments de dret  
La instrucció i resolució del present procediment administratiu correspon a la Generalitat Valenciana, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que es disposa en l'article 4 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i considerant el que s'estableix en el Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat; en el Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat; i en l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desenvolupa el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, vigent en el que no s'opose al Decret 112/2023 i al Decret 126/2023, la resolució del procediment és competència del Servei Territorial d'Indústria, Energia i Mines de la província. Aquesta ordre continua vigent en l'àmbit administratiu en virtut de la disposició transitòria única i la disposició derogatòria del Decret 137 /2023, de 10 d'agost de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme.  
De conformitat amb l'article 53.1 de la Llei 24/2013, de 26 de desembre, del sector elèctric i l'article 7 del Decret 88/2005, de 29 d'abril, del Consell de la Generalitat, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció.  
A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució, i en el seu cas, la transformació d'energia elèctrica.  
En tractar-se d'una central fotovoltaica a implantar en sòl no urbanitzable, tenint en compte el que s'estableix en l'article 7.3 del Decret 88/2005, de 29 d'abril, és aplicable el procediment establit en el capítol II, del títol II, del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
Segons l'epígraf i de l'article 2 del Decret llei 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, de conformitat amb l'informe previ, preceptiu i favorable de l'òrgan competent en matèria d'ordenació del territori i paisatge, autoritza a implantar una instal·lació de producció d'energia elèctrica que utilitza energia primària d'origen renovable en unes concretes parcel·les de sòl no urbanitzable i estableix les condicions en què podrà realitzar-se aquesta implantació. Aquest pronunciament substitueix la intervenció que realitza la Generalitat en el procediment d'autorització d'usos i aprofitaments en sòl no urbanitzable previst en la normativa d'ordenació del territori, urbanisme i paisatge.  
  
Segons el que s'indica en l'article 25 del Decret llei 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els casos en els quals l'esmentada autorització no es requerisca d'acord amb la legislació d'ordenació del territori, urbanística i del paisatge.  
  
De conformitat amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment no constitueix un projecte sotmés a avaluació d'impacte ambiental.  
Les línies aèries es troben dins d'una zona definida com a àrea prioritària de reproducció, alimentació i dispersió de les aus, en virtut de la Resolució de 6 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i electrocució (DOGV 9138, 29.07.2021), per la qual cosa es troba en zona de protecció d'avifauna segons article 4.1.c del Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió, per tant, li són aplicables les prescripcions tècniques establides en aquest reial decret.  
D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no podrà ser atorgada si el seu titular no ha obtingut prèviament els permisos d'accés i connexió a les xarxes de transport o distribució corresponents.  
De conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a l'obtenció de l'autorització de la instal·lació, serà un requisit previ indispensable l'obtenció dels permisos d'accés i connexió a les xarxes de transport o distribució corresponents per la totalitat de la potència de la instal·lació, sense perjudici que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés.  
  
D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques la potència instal·lada serà la menor entre les dues següents:  
a) La suma de les potències màximes unitàries dels mòduls fotovoltaics que configuren aquesta instal·lació, mesures en condicions estàndard segons la norma UNE corresponent.  
b) La potència màxima de l'inversor o, si escau, la suma de les potències dels inversors que configuren aquesta instal·lació.  
Aquesta definició de potència instal·lada tindrà efectes per a aquelles instal·lacions que hagen iniciat la seua tramitació però encara no hagen obtingut l'autorització d'explotació definitiva, segons la disposició transitòria cinquena del Reial decret 1183/2020, de 29 de desembre.  
D'acord amb el que es disposa en l'article 53.4 de la Llei 24/2013, de 26 de desembre, del sector elèctric; article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, les persones sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del que es preveu en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui estiguen exercint l'activitat. En el present s'ha acreditat aquestes.  
A més, quant a l'acreditació de manera efectiva de recursos econòmics i financers per a materialitzar el projecte en compliment del que s'estableix en l'article 30 del Decret llei 14/2020 de 29 de desembre, el projecte, segons consta en l'expedient, es finançarà amb recursos propis d'un soci directe de l'empresa sol·licitant.  
En el cas de canvis i amb la finalitat que mantinguen el compliment del que s'estableix en el precepte anteriorment indicat, qualsevol variació de la forma de finançament del projecte o en la participació dels socis accionistes de l'empresa promotora hauran de ser comunicades, i en el cas d'això últim, haurà de constar la subrogació dels nous socis en els compromisos adquirits per a justificar aquesta capacitat, i serà causa de revocació de l'autorització administrativa en cas contrari, tal com s'indica en les condicions de compliment de la present resolució.  
  
D'acord amb l'apartat 2.A.4 de l'article 5, del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
De conformitat amb l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.  
Segons el que s'estableix en el capítol III del Decret llei 14/2020, la persona titular de la instal·lació està obligada a desmantellar-la completament i restaurar els terrenys i el seu entorn en finalitzar l'activitat, i haurà de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i l'entorn afectat al tipus d'interés legal dels diners, considerant una vida útil de la instal·lació de 30 anys. En cap cas aquest import serà inferior al 5 % del pressupost d'execució material del projecte tècnic. Aquesta garantia serà cancel·lada quan la persona titular de la instal·lació acredite el compliment de les obligacions a les quals aquella està afecta.  
En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions establides en aquest decret llei que afecten la implantació d'instal·lacions per a l'aprofitament de les energies renovables seran aplicables als procediments en tràmit.  
  
En tractar-se d'un projecte amb una potència de generació menor o igual a 10 MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència d'acord amb la Llei 39/2015, de procediment administratiu comú de les administracions públiques.  
Segons s'indica en l'article 45.4 de la Llei 39/2015, d'1 d'octubre, del procediment administratiu comú de les administracions públiques, la publicació d'actes i comunicacions que, per disposició legal o reglamentària, haja de practicar-se en tauler d'anuncis o edictes, s'entendrà complida per la seua publicació en el diari oficial corresponent.  
  
De conformitat amb el que es disposa en l'article 109.2 de la Llei 39/2015, d'1 d'octubre, del procediment administratiu comú de les administracions públiques, aquestes podran rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.  
D'acord amb el que s'ha expressat anteriorment, una vegada complits els requisits i els procediments legals i reglamentaris establits en la legislació vigent aplicable, i en concret d'acord amb la Llei 24/2013, de 26 de desembre, del sector elèctric; al Reial decret 1955/2000, d'1 de desembre, i el Decret llei 14/2020, de 7 d'agost, del Consell, en la redacció vigent en el moment de la sol·licitud, aquest Servei Territorial d'Indústria, Energia i Mines d'Alacant, en l'àmbit de les competències que té atribuïdes, resol  
  
Primer  
Autorització d'implantació en sòl no urbanitzable del projecte de central fotovoltaica FV Benilloba, per a la realització de l'activitat de producció d'energia elèctrica.  
Atés el sentit de l'informe emés per l'òrgan competent en matèria d'ordenació del territori i paisatge, s'atorga autorització d'implantació en sòl no urbanitzable a Sunpower Invest, SL, de la central fotovoltaica FV Benilloba per a la realització de l'activitat de producció d'energia elèctrica, en la següent parcel·la:  
  
Municipi: Benilloba Polígon: 2 Parcel·la: 223 Referència cadastral: 61756H545170779392UO  
Àrea de la superfície ocupada (ha) 2,5   
  
  
Sotmesa a les següents condicions:  
Ordenació del territori: segons el que es recull en l'informe del Servei de Gestió Territorial, de data 13 de gener de 2023, es considera viable i es conclou que hauran de plantejar-se mesures correctores que incidisquen sobre la infiltració i drenatge de l'aigua considerant les següents:  
- S'han de mantindre les condicions d'infiltració amb els canvis de pendents i disposar d'una estratificació en forma de taules del terreny (nivells de topografia) entre zones de plaques solars i zones de pas, realitzades en sentit transversal al pendent que disminuïsquen l'escolament i augmenten la infiltració. És a dir, la disposició de les plaques solars haurà d'acompanyar les corbes de nivell.  
- S'haurà de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració disminuint els escolaments.  
  
- S'hauran de fer labors del sòl que mantinguen la seua textura esponjosa perquè es facilite la infiltració o, si escau, desenvolupar tasques agrícoles com a activitats complementàries.  
- El tancament perimetral de la parcel·la haurà de ser permeable al flux.  
Infraestructura verda i paisatge: segons el que s'ha recollit en els informes de dates 3 de maig i 25 de juliol de 2023, del Servei d'Infraestructura Verda i Paisatge, està condicionat al fet que es duguen a terme les mesures d'integració paisatgístiques següents:  
- Es plantarà una agrupació d'oliveres amb una altura mínima de 2,60 m al costat de la tanca nord de la planta, a l'interior de la parcel·la objecte de la present instal·lació fotovoltaica, i en la part nord-est al costat del camí d'accés a la planta, amb una disposició similar a la de les parcel·les confrontants. En tot cas, s'evitarà la formació de pantalla vegetal dissonant amb les característiques paisatgístiques de l'entorn, per la qual cosa aquesta plantació haurà de realitzar-se evitant l'alineació homogènia i seriada d'elements.  
Es plantaran espècies arbustives i herbàcies autòctones, a fi de mitigar l'impacte de les estructures portants, disperses en aquelles àrees de major visibilitat i combinades amb la vegetació arbòria plantejada en el paràgraf anterior.  
S'haurà de mantindre la vegetació existent en les zones de la parcel·la no ocupades pels mòduls i es plantarà vegetació anàloga a l'existent en aquelles zones lliures de la parcel·la en les quals siga possible.  
- Es respectarà la topografia existent, garantint la mínima interacció amb el sòl, i atenent especialment la trobada amb els terrenys confrontants. S'adaptarà la disposició dels mòduls reproduint en la mesura que siga possible l'estructura topogràfica i morfològica del terreny.  
  
La instal·lació s'adaptarà al parcel·lari i al patró del paisatge, i es respectarà l'estructura dels camins existents. En tot cas, s'evitaran grans desmunts o moviments de terra que pogueren alterar les característiques dels patrons del paisatge.  
- Es prioritzaran les superfícies permeables del sòl i es restringirà el segellament o formigonada del terreny a aquelles àrees en les quals el funcionament de l'activitat ho faça necessari. S'utilitzarà una solució que permeta la fixació de l'estructura fixa que porta els mòduls al terreny mitjançant clavament.  
- Es procurarà la qualitat dels dissenys, tant de la planta en el seu conjunt com dels seus elements, i s'hauran d'evitar superfícies excessivament reflectores i alçària excessiva dels mòduls.  
S'instal·laran panells de reflectivitat mínima, a fi de minimitzar la reflexió de la llum i evitar l'enlluernament. Totes les parts metàl·liques, incloent-hi les estructures de suport, es pintaran amb tonalitats grisenques mats, a fi d'impedir reflexos. S'utilitzaran pintures minerals amb base de silicats i s'evitaran pintures plàstiques.  
El cromatisme exterior de les edificacions haurà d'estar d'acord amb les tonalitats presents en l'entorn.  
No s'utilitzaran revestiments reflectors en els tancaments de façana i s'evitaran materials opacs susceptibles de produir reflexos apreciables. Les cobertes de les edificacions podran ser planes o inclinades, però no podran abocar sobre les façanes. Els revestiments de les cobertes no accessibles seran vegetals o de graves en tons grisos.  
- Els panells i cartelleria utilitzaran materials amb colors i textures que afavorisquen la seua integració amb el paisatge.  
Medi natural i avaluació ambiental: segons el que es recull en l'informe de data 30 de maig de 2022, de la Direcció General de Medi Natural i Avaluació Ambiental, la instal·lació haurà de complir els següents condicionats, propostes de millora i mesures correctores:  
- La instal·lació fotovoltaica s'emplaça a uns 330 metres de terreny forestal, per la qual cosa, en la fase d'execució, s'ha de tindre en compte el Decret 7/2004, de 23 de gener, del Consell de la Generalitat Valenciana, sobre mesures de seguretat i prevenció en incendis forestals a observar en l'execució d'obres i treballs que es realitzen en terrenys forestals o als voltants.  
- La planta s'instal·larà en una superfície que actualment forma part del vedat de caça A-10866 (Club de Caçadors Benilloba), en conseqüència, es recomana informar els seus titulars del canvi d'ús del sòl, de l'activitat que es desenvoluparà i de les implicacions que puga tindre a l'efecte de l'article 39 de la Llei 13/2014, de 27 de desembre, de caça de la Comunitat Valenciana.  
- Segons la Resolució del 31 d'agost de 2020, del director general del Medi Natural i Avaluació Ambiental, per la qual s'actualitza l'annex de l'Ordre de l'11 de juny de 2009, de les directrius extraordinàries per a l'aprofitament, gestió i control del conill, relatiu a la llista de termes municipals afectats per la sobrepoblació de conills, Benilloba es troba inclosa en aquesta llista.  
Per aquest motiu, el moviment de terres en la fase d'obres i la instal·lació en si podrien fomentar o agreujar els danys que es pogueren produir en camps o infraestructures, i, en aquest cas, s'hauran d'adoptar les mesures de control que disposa l'ordre esmentada, tenint especial consideració de l'article 14.  
- La tanca perimetral prevista per a la instal·lació s'ajusta al que es disposa en el del Decret 178/2005, de 18 de novembre, del Consell de la Generalitat, pel qual s'estableixen les condicions de les tanques en el medi natural i dels tancaments cinegètics.  
No obstant això, per a evitar la col·lisió d'aus contra la tanca de la planta solar s'han de col·locar plaques metàl·liques o d'un material plàstic fabricat en poliestiré o similar, de color blanc i acabat mat de 20 x 20 cm que hauran de situar-se almenys en els espais entre suports. Aquestes plaques han de ser revisades anualment i s'han de reposar les que es puguen haver després per a evitar així la pèrdua d'eficàcia de la mesura anticol·lisió.  
- De manera genèrica, per a la construcció de la planta solar no es permetrà la destrucció de bancals. S'hauran de respectar els bancals i els ribassos existents sense retirar la terra fèrtil del sòl.  
- S'haurà de realitzar el mínim moviment de terres i compactació de sòl amb la finalitat de disminuir les afeccions a aquest. Per això, es requereix l'ús de seguidors que s'adapten al terreny, amb clavament directe sense fonamentacions, sempre que la geologia ho permeta, i que no requerisquen un anivellament, desmunt, condicionament topogràfic, esplanació o anivellament d'aquest.  
- S'han de tindre en compte els efectes de l'escolament de les plaques sobre el sòl, produïts tant per la pluja com per la neteja, que podria provocar l'aparició de solcs o xaragalls d'erosió sota les línies d'aquestes. S'haurà de realitzar una canalització que reculla aquestes aigües i les deposite de manera més dispersa o bé les acumule/redirigisca per al seu ús posterior.  
- S'haurà de mantindre una capa de cultiu herbaci en totes les instal·lacions que afavorisca el manteniment de l'estructura edàfica i, a més, la presència d'insectes pol·linitzadors, i poder fer possible el seu ús combinat amb l'apicultura o l'agrovoltaica.  
- El programa de vigilància ambiental haurà d'incloure el seguiment d'aus i enviar anualment al Servei de Vida Silvestre d'aquesta subdirecció general els resultats d'aquest. Aquests estudis permetran avaluar i adaptar les mesures correctives plantejades i comprovar la seua eficàcia o la necessitat de modificar la seua ubicació o altres característiques.  
El període de vigència d'aquesta autorització d'implantació serà de 30 anys, sense perjudici de les possibles pròrrogues que s'atorguen, amb sol·licitud prèvia de la persona titular amb anterioritat a la fi d'aquest termini, i que estiguen plenament justificades.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació per part de la persona titular del desmantellament de la instal·lació i de restauració del terreny i l'entorn afectat.  
De la mateixa manera, en cas de tancament definitiu de la instal·lació, es produirà la caducitat de l'autorització d'implantació en sòl no urbanitzable, la qual cosa s'especificarà en l'autorització del tancament.  
En el plànol que consta en l'annex es reflecteix la zona delimitada per la tanca per a l'ocupació pels grups convertidors d'energia solar a electricitat, així com les coordenades geogràfiques que la defineixen.  
  
Segon  
Autorització administrativa prèvia del projecte de central fotovoltaica FV Benilloba, incloent-hi la part de la seua infraestructura d'evacuació.  
Atorgar autorització administrativa prèvia a la mercantil Sunpower Invest, SL, per a la instal·lació d'una central fotovoltaica, i de la seua infraestructura d'evacuació, que a continuació s'indica:  
  
DADES GENERALS DE LA CENTRAL ELÈCTRICA AUTORITZADA I EL SEU ACCÉS A LA XARXA  
  
DENOMINACIÓ FV Benilloba  
TITULAR Sunpower Invest, SL.  
TECNOLOGIA Fotovoltaica  
TERMES MUNICIPALS GRUPS (PROVÍNCIA) Benilloba (Alacant)  
TERMES MUNICIPALS EVACUACIÓ FINS A PUNT DE CONNEXIÓ AMB LA XARXA (PROVÍNCIA) Benilloba (Alacant)  
POTÈNCIA NOMINAL INVERSORS (MWn) 1,26 (4 inversors de 330 kW, limitats de fàbrica a 315)  
POTENCIA PIC MÒDULS FOTOVOLTAICS (MWp) 1,54  
POTÈNCIA INSTAL·LADA (MW) [segons l'article 3 del Reial decret 413/2014] 1,26  
CAPACITAT D'ACCÉS A LA XARXA CONCEDIDA (MW) 1,26  
NECESSITAT DE SISTEMA DE CONTROL COORDINAT DE POTÈNCIA [segons la DA 1a del Reial decret 1183/2020) No  
XARXA A LA QUAL ES CONNECTA: Distribució  
PUNT DE CONNEXIÓ AMB LA XARXA Nou suport a instal·lar entre dos suports de la línia 20 kV Tollos de l'ST Alcoi, titularitat d'i-DE Redes Eléctricas Inteligentes, SAU.  
  
  
  
EMPLAÇAMENT DE LA PART DE LA CENTRAL AMB LA TANCA PERIMETRAL  
  
Municipi: Benilloba Polígon: 2 Parcel·la: 223  
Àrea de la superfície de tanca (m²) 25.001  
Àrea de la superfície ocupada per mòduls (m²) 6.876  
  
  
  
CARACTERÍSTIQUES ELÈCTRIQUES DE LA CENTRAL FOTOVOLTAICA DINS DE LA TANCA  
  
CAMP GENERADOR  
Nre. mòduls FV 2.800  
Àrea unitària del mòdul (m²) 2,384 x 1,096  
Potència unitària màxima (Wp) 550  
Potència total mòdul (kWp) 1.540  
Tipus de cèl·lules Silici monocristal·lí d'alta eficiència  
Cares actives mòduls Monofacial  
Inclinació (º) Al sud i inclinats amb un angle de 20 °  
Orientació Fixes bipost  
Ancoratge estructura al terreny Clavament directe al terreny, sense fonamentació  
  
  
ESTACIONS SOLARS (INVERSOR + CENTRE DE TRANSFORMACIÓ)  
INVERSORS  
Nre. inversors 4  
Potència unitària nominal (kWn) 0,330 (limitats de fàbrica a 0,315)  
Potència total nominal (kWn) 1,26  
   
CONNEXIÓ MÒDULS - INVERSORS  
INVERSOR Cablejat Nre. strings Mòduls / strings Mòduls Potència pic (kWp)  
INVERSOR 1 Cu 6 mm², aïlla RV 20 05 534 654  
INVERSOR 2 Cu 6 mm², aïlla RV 20 63 583 979  
INVERSOR 3 Cu 6 mm², aïlla RV 20 00 656 171  
INVERSOR 4 Cu 6 mm², aïlla RV 20 05 392 251  
 80 2.800 1.540 kWn  
  
  
  
CENTRES DE TRANSFORMACIÓ  
Nre. total 1  
Potència (kVA) 1.500  
Tensions nominals (kV) 20/0,8 kV  
  
  
INFRAESTRUCTURA D'EVACUACIÓ D'ÚS EXCLUSIU FINS AL PUNT D'ACCÉS I CONNEXIÓ AMB LA XARXA DE DISTRIBUCIÓ  
  
LÍNIA 20 kV des del CT fins al CPM  
Origen Centre de transformació  
Final Centre de protecció i mesura  
Longitud total línia (m) 10  
Tipus d'instal·lació Línia elèctrica subterrània  
Tensió nominal (kV eficaç) 20 kV  
Sistema Corrent altern trifàsic 50 Hz  
Tipus de cable HEPRZ1 240 mm² AL  
Potència admissible (MVA x circuit) 10,756  
Tipus de canalització Directament soterrada/entubada en els creuaments  
LÍNIA 20 kV des del CPM fins al CS  
Origen Centre de protecció i mesura  
Final Centre de seccionament  
Longitud total línia (m) 4  
Tipus d'instal·lació Línia elèctrica subterrània  
Tensió nominal (kV eficaç) 20 kV  
Sistema Corrent altern trifàsic 50 Hz  
Tipus de cable HEPRZ1 240 mm² AL  
Potència admissible (MVA x circuit) 10,756  
Tipus de canalització Directament soterrada/entubada en els creuaments  
  
  
  
INFRAESTRUCTURA D'EVACUACIÓ QUE SE CEDEIX AL GESTOR DE LA XARXA FINS AL PUNT D'ACCÉS I CONNEXIÓ  
  
  
LÍNIA 20 kV des del CS fins al E/AS  
Origen Centre de seccionament  
Final Nou suport en la línia LMT Tollos  
Longitud total línia (m) 15  
Tipus d'instal·lació Línia elèctrica subterrània de doble circuit  
Tensió nominal (kV eficaç) 20 kV  
Sistema Corrent altern trifàsic 50 Hz  
Tipus de cable HEPRZ1 240 mm² AL  
Potència admissible (MVA x circuit) 10,756  
Tipus de canalització Directament soterrada/entubada en els creuaments  
  
  
En l'annex es reflecteix la disposició dels mòduls fotovoltaics, així com la infraestructura d'evacuació, incloent-hi el suport de la línia elèctrica.  
  
PRESSUPOSTOS DE LES INSTAL·LACIONS  
  
Pressupost global d'execució PEM (€) 416.963,75 €  
(350.532,38 € central fotovoltaica + 66.431,37 € LSMT 20 kV)  
Pressupost de desmantellament TOTAL (€) 285.741,37 €  
  
  
Forma part de la infraestructura d'evacuació de la planta el centre de seccionament i la línia que connecta amb el nou suport en la línia LMT Tollos de 20 kV de l'ST Alcoi. No obstant això, després de l'execució de l'obra, després d'emetre el corresponent certificat final d'obra, abans de l'autorització d'explotació, està prevista la cessió de l'esmentat centre de seccionament i la derivació a favor de la distribuïdora, i-DE Redes Eléctricas Inteligentes, SAU, de manera que aquesta part de la infraestructura d'evacuació estaria a nom de la distribuïdora en la realització de posada en marxa de la instal·lació.  
Aquestes autoritzacions s'atorguen condicionades al compliment de les determinacions reflectides en els condicionats imposats per les diferents administracions i organismes, i que han sigut acceptades per les persones titulars de la present autorització.  
La persona titular de l'autorització tindrà els drets, deures i obligacions recollits en el títol IV de la Llei 24/2013, de 26 de desembre, del sector elèctric i el seu desenvolupament reglamentari, i en particular els establits en els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la mercantil haurà d'observar els preceptes, mesures i condicions que s'establisquen en la legislació aplicable a cada moment a l'activitat de producció d'energia elèctrica.  
L'incompliment de les condicions i els requisits establits en l'autorització o la variació substancial dels pressupostos que han determinat el seu atorgament podran donar lloc a la seua revocació.  
De conformitat amb el segon paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per la part titular, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, aquesta autorització s'emet sense perjudici de tercers, i salvant els drets particulars.  
  
Les instal·lacions de producció d'energia elèctrica autoritzades hauran d'inscriure's en el Registre Administratiu d'Instal·lacions de Producció d'Energia Elèctrica, prèviament a l'acreditació del compliment dels requisits i d'acord amb el procediment establit reglamentàriament.  
  
Tercer. Autoritzacions administratives de construcció de les instal·lacions autoritzades en el punt segon  
Atorgar les autoritzacions administratives de construcció per a les instal·lacions descrites en el punt segon de la present resolució, sobre la base dels projectes d'execució, i annexos a aquests, que s'indiquen a continuació i consten en l'expedient instruït:  
- Projecte refós d'instal·lació solar fotovoltaica de connexió a xarxa d'1,26 MWn de potència, polígon 2, parcel·la 223, Benilloba (Alacant), (signat per la persona tècnica projectista amb data 30 de juny de 2023, i declaració responsable del compliment de la normativa que li és aplicable (article 53.1.b de la Llei 24/2013, de 26 de desembre, del sector elèctric), signada pel tècnic projectista del 30 de juny de 2023.  
Aquesta autorització habilita les persones titulars de la present per a la construcció d'aquestes instal·lacions, sempre que complisquen els requisits tècnics exigibles i d'acord amb les següents condicions:  
1. Les instal·lacions hauran d'executar-se segons els projectes presentats, els seus annexos, si escau, i amb els condicionats tècnics establits per les administracions públiques, organismes i empreses de servei públic o d'interés general afectats per les presents instal·lacions i que han sigut acceptats per la part sol·licitant. En el cas que per a això fora necessari introduir modificacions en la instal·lació respecte de la documentació presentada, la persona titular de la present autorització haurà de sol·licitar a aquest òrgan la corresponent autorització prèviament a la seua execució, llevat que es tracte de modificacions no substancials.  
  
2. Les instal·lacions a executar hauran de complir, en tot cas, el que s'estableix en el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries. Així mateix, el Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
3. Amb la sol·licitud d'autorització d'explotació provisional serà requisit imprescindible per a atorgar aquesta que la titular de la instal·lació presente, juntament amb la resta de documentació preceptiva, un certificat acreditatiu de la limitació dels inversors i del compliment per aquests de la funcionalitat limitadora que en cap règim de funcionament de la central s'injectarà una potència activa a la xarxa elèctrica superior a la capacitat d'accés atorgada.  
4. La central elèctrica objecte d'aquesta resolució, d'acord amb la potència instal·lada d'aquesta, haurà de complir les prescripcions tècniques i l'equipament que sobre aquest tema estableix l'article 7 del Reial decret 413/2014, de 6 de juny, i l'altra normativa de desenvolupament, sobre requisits de resposta davant de buits de tensió, adscripció a un centre de control de generació, telemesura en temps real i la resta d'obligacions establides per la regulació del sector elèctric per al tipus d'instal·lacions en què s'enquadren aquestes.  
5. Pagament de l'Impost sobre Transmissions Patrimonials Oneroses i Actes Jurídics Documentats, davant l'Agència Tributària Valenciana, en relació amb els contractes subscrits per a la disponibilitat dels terrenys, que hauran de presentar-se en aquest servei territorial en el termini d'un mes des de la notificació d'aquesta resolució.  
6. D'acord amb l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no serà superior a dotze (12) mesos, comptador des de l'endemà de la notificació de la present resolució. No obstant això, amb anterioritat a la seua finalització, podrà sol·licitar-se una ampliació concreta d'aquest mitjançant una sol·licitud motivada davant aquest òrgan, i adjuntar a aquest efecte la documentació justificativa de la demora i del cronograma de treballs previstos per al nou termini sol·licitat.  
Les pròrrogues de dates o ampliacions de terminis s'atorgaran quan estiguen degudament motivats tant els retards incorreguts, sempre que no siguen imputables a la persona titular de l'autorització, com les noves dates o terminis que se sol·liciten, i no es perjudique tercers.  
En cap cas podran atorgar-se pròrrogues o ampliacions de termini que vagen més enllà de les dates de caducitat dels permisos d'accés i connexió a la xarxa, de les declaracions o informes d'impacte ambiental per a l'inici de les obres o imposades per actes de selecció en els diferents procediments en concurrència competitiva establits en la regulació del sector elèctric.  
Tampoc es podran atorgar quan la part peticionària pretenga demorar la presentació del projecte tècnic o l'execució i posada en marxa d'aquest per no haver disposat o mantingut la capacitat financera exigida per a la seua realització o l'entrada en funcionament de la instal·lació es considere no ha d'ajornar-se per afectar la garantia de subministrament, a les necessitats de les persones consumidores o al correcte funcionament del sistema elèctric.  
La caducitat dels permisos d'accés i connexió a la xarxa suposarà la caducitat de les autoritzacions administratives previstes en la legislació del sector elèctric que hagueren sigut atorgades, i la necessitat d'obtindre altres de noves per a les mateixes instal·lacions, sense perjudici que puguen convalidar-se determinats tràmits, les quals només podran tornar a ser atorgades després de l'obtenció dels nous permisos d'accés i connexió per part dels agents gestors i titulars, respectivament, de les xarxes.  
Les autoritzacions administratives caducaran quan ho facen les habilitacions de qualsevol tipus o denominació vinculades a l'ocupació del sòl o edificacions.  
En tot cas, s'haurà de complir el termini establit per a l'acreditació de l'obtenció de l'autorització d'explotació definitiva establit en l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
7. La persona titular de la present resolució estarà obligada a comunicar pel registre electrònic i amb l'adequada diligència, les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria, Energia i Mines d'Alacant.  
8. La persona titular de la present resolució haurà de complir els deures i les obligacions derivats de la legislació de prevenció de riscos laborals vigent durant la construcció.  
9. Sense perjudici del que es preveu en l'article 12.4 del Decret 88/2005, de 29 d'abril, personal tècnic en la matèria adscrit a aquest servei territorial o a la direcció general amb competències en matèria d'energia podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
10. Finalitzades les obres de construcció de les instal·lacions, la persona titular, en el termini màxim de deu dies hàbils, sol·licitarà l'autorització d'explotació provisional per a proves de conformitat amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i en els termes establits en l'article 12 del Decret 88/2005, de 29 d'abril.  
11. Aquesta sol·licitud haurà d'adjuntar els certificats de direcció i final d'obra, subscrits per persona facultativa competent, que acrediten que són conformes als reglaments tècnics en la matèria, segons el que s'estableix en la normativa vigent per als projectes d'instal·lacions elèctriques i igualment respecte a la present autorització administrativa prèvia i de construcció. Quan els esmentats certificats de direcció i final d'obra no estiguen visats pel corresponent col·legi professional, hauran d'adjuntar l'oportuna declaració responsable d'acord amb el que s'indica en la Resolució de 22.10.2010, de la Direcció General d'Energia, publicada en el DOGV núm. 6389, de data 03.11.2010.  
12. Igualment s'acompanyarà la documentació requerida d'acord amb la ITC-LAT 04 del Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió, la ITC RAT-22 del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, s'haurà de presentar la cartografia de la instal·lació efectivament executada, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià i segons el format establit per l'òrgan substantiu.  
Es justificarà documentalment que el projecte executat s'ajusta als condicionats imposats en aquesta resolució. Abans d'emetre l'informe previ a l'autorització d'explotació, el Servei Territorial sol·licitarà de les administracions i organismes que han emés aquells la seua conformitat de l'obra executada respecte a aquests.  
Les persones titulars de la present autorització podran sol·licitar l'autorització d'explotació per fases. Per a això, en la sol·licitud es justificarà aquest fet, delimitant els elements del projecte original dels quals se sol·licita la posada en servei i s'adjuntarà el certificat d'obra parcial corresponent a aquesta fase, juntament amb la documentació tècnica corresponent a aquesta, i serà igualment d'aplicació l'indicat en el paràgraf anterior.  
13. La persona titular té l'obligació de constituir una garantia econòmica per al compliment de l'obligació de desmantellament de la instal·lació i restauració dels terrenys i el seu entorn, per un import de 745.890,26 € (set-cents quaranta-cinc mil huit-cents noranta euros amb vint-i-sis cèntims d'euro), i haurà d'acreditar-se la seua deguda constitució (aportant la carta de pagament corresponent) amb la sol·licitud d'autorització d'explotació provisional de la instal·lació. Serà requisit indispensable per a poder atorgar-se aquesta.  
La garantia haurà de depositar-se en l'Agència Tributària Valenciana, i serà beneficiari l'òrgan competent en matèria d'energia per a la concessió de les autoritzacions administratives prèvies i de construcció, i han de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per al compliment de l'obligació de desmantellament de la instal·lació i restauració dels terrenys i el seu entorn.  
Aquesta garantia serà cancel·lada quan la persona titular de la instal·lació acredite el compliment de les obligacions a les quals aquella està afecta.  
14. L'autorització d'explotació provisional no podrà concedir-se si la totalitat de les instal·lacions d'evacuació, incloent-hi les compartides, així com les instal·lacions de connexió a la xarxa de transport, no es trobaren finalitzades i amb autorització d'explotació, de manera que l'entrada en servei de la central elèctrica puga ser efectiva.  
15. Una vegada obtinguda l'autorització d'explotació provisional, la persona titular sol·licitarà la inscripció prèvia en el Registre Administratiu d'Instal·lacions de Producció d'Energia Elèctrica, i adjuntarà la documentació pertinent segons l'article 39 del Reial decret 413/2014, de 6 de juny. Es tindrà en compte el que s'indica en l'article 41 quant a la caducitat i cancel·lació d'aquesta inscripció.  
D'acord amb el que s'indica en article 39.6 del Reial decret 413/2014, la inscripció de la instal·lació en el Registre Administratiu d'Instal·lacions de Producció d'Energia Elèctrica amb caràcter previ permetrà el funcionament en proves d'aquesta.  
16. Finalitzades les proves de les instal·lacions amb resultat favorable, la persona titular, en el termini màxim de deu dies hàbils, sol·licitarà l'autorització d'explotació definitiva de conformitat amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i el Decret 88/2005, de 29 d'abril. S'hi hauran d'adjuntar els certificats pertinents segons el que s'indica en anteriors punts.  
17. Una vegada obtinguda l'autorització d'explotació definitiva, la persona titular sol·licitarà la inscripció definitiva en el Registre Administratiu d'Instal·lacions de Producció d'Energia Elèctrica, i adjuntarà la documentació pertinent segons l'article 40 del Reial decret 413/2014, de 6 de juny. No sol·licitar les autoritzacions d'explotació dins del termini podrà suposar la caducitat de les autoritzacions concedides.  
18. La persona titular de la instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions, o pel tancament definitiu de la instal·lació. Haurà d'obtindre autorització de tancament definitiu de la instal·lació, d'acord amb el que s'indica en l'article 53.5 de la Llei 24/2013, de 26 de desembre, del sector elèctric, així com per al tancament temporal.  
19. La transmissió o canvi de titularitat, modificacions substancials de la instal·lació i el tancament temporal o definitiu de la instal·lació autoritzada per la present resolució requereixen autorització administrativa prèvia d'acord amb el que s'estableix en el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentre la central no es trobe completament executada i haja obtingut l'autorització d'explotació.  
20. Quant al finançament del projecte, qualsevol variació de la forma de finançament del projecte o en la participació dels socis accionistes de l'empresa promotora, hauran de ser comunicades a aquest òrgan en el termini de 10 dies des de la seua modificació, i serà causa de revocació de l'autorització administrativa en cas contrari.  
21. Tal com s'indica en l'article 38 del Decret llei 14/2020, la concessió de la llicència urbanística municipal obligarà la persona titular o propietària de la instal·lació, sense perjudici de l'exacció dels tributs que legalment corresponga per la prestació del servei municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir els restants compromisos assumits i determinats en la corresponent llicència.  
   
El respectiu cànon d'ús i aprofitament serà establit per l'ajuntament en la corresponent llicència, per quantia equivalent al 2 % dels costos estimats de les obres d'edificació i de les obres necessàries per a la implantació de la instal·lació (el pressupost d'execució material del total de la instal·lació puja a 416.963,75 € [quatre-cents setze mil nou-cents seixanta-tres euros amb setanta-cinc cèntims d'euro]). El cànon es reportarà d'una sola vegada en ocasió de l'atorgament de la llicència urbanística, i l'ajuntament podrà acordar, a sol·licitud de la part interessada, el fraccionament o ajornament del pagament, sempre dins del termini de vigència concedit. L'atorgament de pròrroga del termini no comportarà un nou cànon urbanístic.  
L'ajuntament podrà acordar la reducció fins a un 50 % quan la instal·lació siga susceptible de crear ocupació de manera significativa, en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per aquest concepte s'integraran en el patrimoni municipal del sòl.  
22. Segons el que s'estableix en l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei caducaran quan, per causes imputables a la persona titular de la instal·lació diferents del tancament temporal, cesse l'abocament d'energia a la xarxa per un període superior a tres anys.  
  
Quart. Aprovació del pla de desmantellament de les instal·lacions autoritzades i de restauració del terreny i l'entorn afectat.  
Aprovar el pla de desmantellament i de restauració del terreny i l'entorn afectat referit a la instal·lació descrita en l'apartat segon, el pressupost total de la qual puja a 285.741,37 € (dos-cents huitanta-cinc mil set-cents quaranta-un mil trenta-set cèntims d'euro) i amb l'abast següent, en atenció als informes favorables emesos pel Servei d'Infraestructura Verda i Paisatge de dates 3 de maig i 24 de juliol de 2023:  
  
- Etapa 1: operacions de desmantellament:  
1.1. Desmantellament d'estructures fotovoltaiques, transformadors, centre de seccionament i tanca:  
- Desmantellament dels panells solars i el seu transport a la planta de reciclatge autoritzada més pròxima.  
- Desmuntatge de l'estructura suport, demolició dels centres de transformació, desmuntatge de la tanca perimetral, retirada del cablejat subterrani i restauració de les rases i restitució dels nous vials interns i les seues cunetes.  
- S'haurà de valorar la possible reutilització dels elements i materials resultants del desmantellament, els residus generats seran entregats a gestor autoritzat, les terres procedents dels moviments de terra necessaris per a l'extracció de les canalitzacions s'apilaran per al posterior ús en el rebliment d'aquestes.  
- Retirada de la caseta on s'allotja cada centre de transformació, del centre de seccionament, i al picament i extracció de la llosa de formigó que serveix de fonamentació. Posteriorment, s'haurà de dur a terme el rebliment de l'excavació sobre la qual s'allotjava la fonamentació.  
- Desmantellament de la malla metàl·lica i dels pals de tub d'acer reforçat i galvanització que constitueixen la tanca perimetral de la PSF amb l'extracció dels tacs prismàtics de formigó en massa, i gestionar cada residu segons la seua naturalesa.  
1.2. Restitució de vials i les seues cunetes:  
- Restitució del sòl afectat per la construcció de nous vials. El terreny afectat per aquests elements haurà patit un desbrossament i una compactació que s'ha d'esmenar amb la finalitat de restituir-lo al seu estat previ a l'existència de la instal·lació.  
- Només seran objecte de desmantellament i posterior revegetació els vials de nova construcció, atés que els vials preexistents compleixen la funció d'accés i via de comunicació als terrenys confrontants i, per tant, hauran de romandre per a mantindre aquesta funció.  
- Per a la recuperació del sòl ocupat pels vials de nova construcció i les seues cunetes es realitzarà una retirada amb retroexcavadora per a l'eliminació del llast compactat, que constitueix el ferm dels vials, i posterior retirada a abocador. A més, es farà una escarificació del terreny amb la intenció de descompactar-lo. A continuació, serà reblit amb terra, per a després implementar les labors de restauració del sòl i de revegetació que es desenvolupen en el pla.  
  
1.3. Retirada del cablejat subterrani i restauració de rases:  
- Extracció de les línies elèctriques de les rases, la qual cosa implica esbrossar, obrir les rases, tornar a tancar i restaurar.  
1.4. Desmantellament del suport d'entroncament:  
Els treballs són:  
- Desmuntatge de conductors.  
- Desmuntatge de suports amb grua.  
- Retirada de suport a taller per a procedir al seu desmantellament.  
- Cobriment amb terra de rebliment, procedent de subministrador local, de la fonamentació del suport elèctric que haja quedat al descobert en ser desmuntat (aproximadament uns 60 cm).  
- Senyalització de les fonamentacions.  
- Reposició de terra vegetal (grossària mínima de 20 cm).  
El suport presenta com a fonamentació una sabata de formigó armat. L'eliminació d'aquestes fonamentacions generaria una afecció al terreny molt superior al que suposa la seua construcció, amb la producció d'uns volums de residus d'obra i de terres molt elevats. Per aquestes raons, i atés que les fonamentacions es troben per davall del nivell del sòl, s'estima raonable la conservació d'aquestes estructures. Per a això, es planteja un pla de recobriment de les fonamentacions per a tapar aquestes estructures almenys uns 80 cm.  
Per a això, es proposen les següents actuacions:  
- Cobriment amb terres de rebliment, en uns 60 cm aproximadament, sobre la fonamentació que haja quedat al descobert.  
- Cobriment amb terra vegetal natural (uns 20 cm aproximadament).  
- Fer les tasques de revegetació que es consideren necessàries.  
- Senyalització i instal·lació de panell localitzador, on queden georeferenciades totes les fonamentacions enterrades.  
  
- Etapa 2: recuperació del sòl ocupat i revegetació (restauració):  
  
2.1. Restauració i restitució del sòl: per a retornar el substrat les característiques inicials, per al seu posterior ús com a terreny de cultiu:  
  
- Condicionament del sòl consistent en una aportació de terres. En aquesta etapa de la restauració es planteja la possible necessitat d'afegir terra vegetal per a millorar les condicions del sòl en les superfícies en les quals es planteja la revegetació, estimant-se una aportació mitjana de 20 cm; si bé és possible que finalment no es requerisca, perquè s'espera que, en el moment del cessament de l'activitat, després de transcórrer un període de temps (mínim, 25 anys), els terrenys de les PSF presenten una cobertura herbàcia adequada que preserve les condicions del sòl.  
- La grossària de la capa de terra vegetal serà variable segons les necessitats concretes del terreny, estimant-se una aportació mitjana de 20 cm de terra vegetal.  
2.2. Labors de revegetació:  
- Implantació de formacions vegetals, ja siguen de port arbori, arbustiu o d'herbàcies, tenint en compte les formacions preexistents a la instal·lació. En aquelles superfícies on l'ús original consistira en terrenys agrícoles no s'implementaran labors de revegetació, sinó que seran sotmeses únicament a un rasclament superficial de descompactació, quedant així preparades per l'ús agrícola per part del propietari dels terrenys o, en cas de no posar-se en ús, es produirà una colonització natural.  
- En general, les plantacions a executar en les zones previstes estaran subjectes als següents condicionants:  
- Calendari d'execució: els treballs de plantació es duran a terme en les dates més adequades per a l'arrelament de les plantes, preferentment entre els mesos d'octubre i febrer, tots dos inclusivament, atés que es tracta del període durant el qual existeix la letargia hivernal d'aquestes. De la mateixa manera, aquest calendari minimitza les molèsties que pogueren produir-se sobre la fauna reproductora que poguera estar implicada en l'àmbit d'aplicació dels treballs. La plantació es realitzarà sempre amb humitat del sòl suficient i quan no existisca risc de gelades.  
  
- Execució de la plantació: les plantacions es podran realitzar, de manera indistinta, de manera manual i/o mecanitzada segons les diferents situacions del terreny, principalment, per a evitar els processos erosius potencials, millorar la practicitat a l'hora de dur a terme els treballs i/o assegurar la presència de la biota assentada de manera natural amb el pas del temps. Es realitzarà un aclotament amb resultat de clots de dimensions variables, de base inferior / base superior / alçària equiparable a un tant per cent d'acord amb la grandària de les motes de cada respectiva planta. La plantació s'executarà en la mesura que siga possible amb un marc aleatori, i s'evitarà la regularitat de les plantacions amb la mescla peu a peu o intentant simular la formació de xicotets bosquets irregulars.  
- Selecció d'espècies: s'empraran espècies autòctones pròpies de la zona que s'adapten a les condicions naturals, atenent especialment la vegetació potencial i la composició de les formacions vegetals preexistents. A més, es tindrà en compte el seu grau de disponibilitat en els vivers forestals, i evitar l'ús d'espècies d'existència improbable o que requerisquen labors prèvies i costoses de recol·lecció i reproducció prèvia.  
- Característiques de les plantes: s'emprarà planta d'una o dues sabes que complisca la normativa nacional sobre producció, comercialització i utilització dels materials forestals de reproducció (Reial decret 289/2003, de 7 de març). S'utilitzarà planta equilibrada, és a dir, que la part aèria tinga unes dimensions similars a la de la mota (10 - 20 cm.). L'envàs haurà de ser antiespiralització, amb capacitat mínima de 250 cc i 350 cc per a coníferes i frondoses, respectivament, i amb una única planta per alvèol. Les plantes hauran de procedir de vivers o establiments degudament inscrits en el Registre de Productors de Plantes de Vivers de la Comunitat Valenciana, vivers oficials o, en defecte d'això, d'aquells altres vivers que, igualment legalitzats, garantisquen la procedència de les plantes de regions o zones amb similars característiques ecològiques a les quals posseïsca l'àmbit d'actuació, d'acord amb les regions de procedència establides pel Ministeri de Medi Ambient.  
  
- Finalització de la plantació: amb la finalitat d'augmentar les possibilitats d'arrelament de les plantes, en cadascuna es realitzarà un escocell per a incrementar la captació d'aigua. Després de la plantació, s'instal·larà malla antirosegadors en cada planta de port arbori i es retiraran del terreny les safates de planta; així mateix, l'empresa contractista estarà obligada a subministrar el primer reg a cadascuna de les plantes.  
Totes les labors de revegetació hauran de realitzar-se sota la supervisió d'un tècnic qualificat responsable.  
En concret, per a determinar les labors de revegetació necessàries i espècies a seleccionar en aquest cas, s'atén, a més de la vegetació potencial, a la caracterització de la vegetació de l'àmbit afectat que s'exposa en l'apartat 4 del pla de desmantellament. Així, la vegetació preexistent en el recinte afectat per la tanca de les PSF i la línia d'evacuació es correspon amb terrenys agrícoles abandonats però que mantenen el seu caràcter agrari i camins (en aquest últim cas, per on discorre la major part del traçat de l'evacuació), per la qual cosa no es proposen labors de revegetació.  
  
- Etapa 3: reciclatge de materials i gestió de residus  
La remoció i restitució dels terrenys comprendrà les següents actuacions:  
- Segons es recull en l'informe emés pel Servei d'Infraestructura Verda i Paisatge de data 24 de gener de 2023:  
«el pla de desmantellament aportat realitza una descripció coherent de les actuacions a realitzar per a retornar el sòl de la parcel·la a les seues condicions d'ús originals. Haurà de completar-se el dit pla amb una previsió de terminis per a l'execució d'aquest.  
Com a primera fase d'aquest pla, i una vegada desconnectada la planta de la xarxa elèctrica, es procedirà al desmantellament dels panells solars, desmuntatge de l'estructura suport, demolició dels centres de transformació, desmuntatge de la tanca perimetral, retirada del cablejat subterrani i restauració de les rases i restitució dels nous vials interns i les seues cunetes. S'haurà de valorar la possible reutilització dels elements i materials resultants del desmantellament, els residus generats seran entregats a gestor autoritzat, les terres procedents dels moviments de terra necessaris per a l'extracció de les canalitzacions s'apilaran per al posterior ús en el rebliment d'aquestes.  
En segon lloc, es procedirà a la restitució del sòl de cara a retornar al substrat les característiques inicials, per al posterior ús com a terreny de cultiu. Aquest punt es desenvoluparà en tota l'àrea del projecte i constarà de dues etapes.  
- Addició de terra vegetal per a millorar les condicions del sòl. La grossària de la capa de terra aportada dependrà de les necessitats concretes del terreny, s'estima una aportació mitjana de 20 cm.  
- Implantació vegetal de tàxons llenyosos arboris i arbustius.  
En aquest punt, i abans de l'aportació de terra vegetal plantejada, es realitzarà un subsolatge de la capa mineral alterada, perforant o removent els materials d'aquesta capa de sòl, amb una profunditat de 50 a 100 cm, per a airejar-lo i permetre l'arrelament d'espècies vegetals.  
Així mateix, es preveu la possibilitat de realitzar intervencions d'esmena o millora edàfica (correccions del pH del sòl) i d'adobament o esmena húmica (complementada amb fertilització química).«  
S'hauran de complir les condicions recollides per l'informe de l'òrgan competent en medi ambient, en concret, l'informe de data 30 de maig de 2022, de la Direcció General de Medi Natural i Avaluació Ambiental, que estableix que no haurà de quedar cap element artificial en l'enclavament i que s'haurà de restaurar el sòl afectat de tal manera que es garantisquen els seus usos anteriors al canvi d'ús del sòl.  
La persona titular constituirà la garantia econòmica que es detalla en l'autorització de construcció prèviament a la sol·licitud d'autorització d'explotació provisional, segons l'indicat en el Decret llei 14/2020.  
  
Cinqué. Publicacions, notificacions i comunicacions que s'han de realitzar d'aquesta resolució.  
Ordenar, de conformitat amb el que es disposa en l'article 31 del Decret llei 14/2020:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant, i es fa saber que la publicació d'aquesta es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'aquesta resolució a les persones titulars desconegudes o amb domicili ignorat o a aquells en què s'ha intentat la notificació, però aquesta no s'ha pogut efectuar.  
- La publicació en el lloc d'internet de la Conselleria d'Innovació, Indústria, Comerç i Turisme, en l'apartat d'Energia (https://cindi.gva.es/es/web/energia/instal-lacions-autoritzades en castellà i https://cindi.gva.es/va/web/energia/instal-lacions-autoritzades en valencià).  
- La notificació/comunicació de la present resolució a la persona titular i a totes les administracions públiques o organismes i empreses de serveis públics o serveis d'interés general que han intervingut, o hagut d'intervindre, en el procediment d'autorització, les que han emés, o degueren emetre, condicionat tècnic al projecte d'execució, a les persones titulars de béns i drets afectats, així com a la resta de les parts interessades en l'expedient.  
Les autoritzacions concedides seran traslladades a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
De conformitat amb el segon paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per la part sol·licitant per a l'execució i posada en marxa de la instal·lació a la qual fa referència la present resolució, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, aquesta autorització s'emet sense perjudici de tercers, i salvant els drets particulars.  
Serà causa de revocació d'aquesta resolució, prèviament al tràmit de l'oportú procediment, l'incompliment o inobservança de les condicions expressades en aquesta, la variació substancial de les característiques descrites en la documentació presentada o l'incompliment o no manteniment dels pressupòsits o requisits essencials o indispensables, legals o reglamentaris, que han sigut tinguts en compte per al seu atorgament, així com qualsevol altra causa que degudament i motivadament ho justifique. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en aquesta resolució.  
Contra aquesta resolució, que no posa fi a la via administrativa, es pot interposar recurs d'alçada davant la Direcció General d'Energia i Mines en el termini d'un mes comptador a partir de l'endemà d'aquell en què tinga lloc la notificació d'aquesta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
Alacant, data de la signatura.  
  
Alacant, 7 de setembre de 2023. La cap del Servei Territorial d'Indústria, Energia i Mines d'Alacant: Rosa María Aragonés Pomares.  
  
  
  
  
  
ANNEX  
Tanca FV Benilloba (Coordenades ETRS89, Projecció UTM Fus 30)  
  
Vèrtex X Y Vèrtex X Y Vèrtex X Y  
1 727998,08 0195304,33 94 203797,99 4323078,70 59 521114,66 2258116,19  
2 728035,63 1584143,83 37 683542,57 0794969,09 93 355821,30 2975833,75  
3 728118,28 0183907,52 52 328141,48 1879706,11 96 111565,95 9754418,34  
4 728121,87 4717951,64 66 386952,74 9082991,29 58 151084,82 2137711,72  
5 728125,13 2899480,67 15 720739,29 8891184,59 30 397467,57 2019944,70  
6 728128,41 6869385,02 17 671472,91 2791947,34 00 129429,44 4390559,30  
7 728134,07 0031405,73 91 925605,03 2546885,09 67 937487,60 6098189,66  
8 728139,09 5956636,13 31 475594,34 8025905,18 97 481055,94 5607340,63  
9 728143,04 8158427,58 84 306585,29 4151485,10 42 670221,08 2457391,18  
79 093484,12 0898437,10 47 539031,61 9886655,23 80 184360,34 1082238,12  
42 952308,97 2514726,31 01 161114,33 3037443,56 36 360586,18 2613285,17  
52 073530,69 5701680,83 09 851826,61 9132187,96 21 988755,65 4003454,14  
83 912302,96 5728916,85 20 506630,81 6438102,32 83 960356,36 4106564,46  
53 815227,87 0529018,33 93 342600,58 1426120,36 14 875882,24 5890536,61  
94 766489,10 0944832,12 26 806673,42 5968019,71 16 719521,14 8254485,88  
65 513252,12 2915810,86 54 481502,06 7377708,82